ՀԻՄՆԱՎՈՐՈՒՄ
«Հայաստանի Հանրապետության շրջակա միջավայրի նախարարությանն արտաբյուջետային ավանդային հաշիվ բացելու թույլտվություն տալու մասին»
Հայաստանի Հանրապետության կառավարության որոշման նախագծի ընդունման անհրաժեշտության մասին

1. Ընթացիկ իրավիճակը և իրավական ակտի ընդունման անհրաժեշտությունը
Նախագծի ընդունման անհրաժեշտությունն առաջացել է «Կենսաբանական բազմազանության մասին» կոնվենցիայի միջազգային բարձր մակարդակի միջոցառման շրջանակներում, ինչպես նաև մինչև 2028 թվականի ավարտը Հայաստանի Հանրապետության կողմից Կոնվենցիայի նախագահությունը ստանձնելու կապակցությամբ կազմակերպվող պատվիրակությունների, Առաջնորդների գագաթնաժողովի և այլ հարակից միջոցառումների կազմակերպչական աշխատանքներին աջակցելու նպատակով գլոբալ բնապահպանական հիմնադրամներից կամ գործընկեր պետություններից ակնկալվող դրամաշնորհների և աջակցության, օտարերկրյա և տեղական կազմակերպությունների, բարերարների կողմից նվիրաբերությունների և նվիրատվությունների շնորհիվ օպերատիվ ֆինանսավորման ապահովում իրականացելու համար։ 
2. Առաջարկվող կարգավորման բնույթը
Նախագծով առաջարկվում է Հայաստանի Հանրապետության շրջակա միջավայրի նախարարության համար Հայաստանի Հանրապետության ֆինանսների նախարարության գանձապետարանում բացել ՀՀ դրամով արտաբյուջետային ավանդային հաշիվ՝ «Կենսաբանական բազմազանության մասին» կոնվենցիայի միջազգային բարձր մակարդակի միջոցառման շրջանակներում կազմակերպչական աշխատանքներին աջակցելու, ինչպես նաև մինչև 2028 թվականի ավարտը Հայաստանի Հանրապետության կողմից Կոնվենցիայի նախագահությունը ստանձնելու կապակցությամբ կազմակերպվող տարբեր ծրագրերին և միջոցառումներին օժանդակելու նպատակով տեղական և միջազգային դոնորների ֆինանսական աջակցության միջոցներով ավանդադրման և Հայաստանի Հանրապետության կառավարության որոշումներով սահմանված ծախսերի ֆինանսավորման նպատակով։
3. Նախագծի մշակման գործընթացում ներգրավված ինստիտուտները և անձինք
Նախագիծը մշակվել է շրջակա միջավայրի նախարարության կողմից:

4. Ակնկալվող արդյունքը
Նախագծի ընդունմամբ կապահովվի «Կենսաբանական բազմազանության մասին» կոնվենցիայի միջազգային բարձր մակարդակի միջոցառման շրջանակներում, ինչպես նաև մինչև 2028 թվականի ավարտը Հայաստանի Հանրապետության կողմից Կոնվենցիայի նախագահությունը ստանձնելու կապակցությամբ տարբեր ծրագրերի և միջոցառումների համար պատշաճ կազմակերպում։

5. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին
[bookmark: _GoBack]Նախագծի ընդունմամբ պետական բյուջեի եկամուտների նվազեցում կամ ծախսերի ավելացում չի ակնկալվում:

6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային /կամ այլ ռազմավարություններ
	Նախագիծը բխում է Կառավարության 2021-2026թթ. ծրագրի 4.10 բաժնի՝ «շրջակա միջավայրի կառավարման ոլորտում գործող միջազգային կառույցների հետ շարունակական համագործակցությունը, նոր նախաձեռնություններին մասնակցությունը,» դրույթներից։

